Diari Oficial de la Generalitat Valenciana


Sumari del DOGV 5386, del 13-11-2006 (2006/12627)

Informació pública de la proposta del PAI per al desenvolupament de la unitat d'execució del sòl urbanitzable sectoritzat, sector industrial a Guardamar de la Safor.
---------------------------------------------------------------------------------------------------------------------------------------------------------------------

### Dades del document

Número de DOGV
:   5386

Data del DOGV
:   13-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12577


Organisme emissor
:   Alquerieta Industrial 2005, SL

Tipus de document
:   Anunci

Informació pública de la proposta del PAI per al desenvolupament de la unitat d'execució del sòl urbanitzable sectoritzat, sector industrial a Guardamar de la Safor. [2006/Q12191]  
La mercantil Alquerieta Industrial 2005, SL, amb CIF J60071592, i amb domicili a efectes de notificacions al passeig de les Germanies, número 22, 2n pis, a Gandia 46325, tenint en compte que l'Ajuntament de Guardamar de la Safor va acordar en la sessió de l'Assemblea Veïnal, de data 14 de març de 2006, l'aprovació de les bases generals per a la gestió indirecta de programes d'actuació integrada al municipi de Guardamar de la Safor que es van publicar en el Butlletí Oficial de la Província de València número 120, de 22 de maig de 2006, així mateix el 8 de juny de 2006 l'Assemblea Veïnal va aprovar la gestió indirecta de la unitat d'execució del sòl urbanitzable sectoritzat, sector industrial a Guardamar de la Safor, que afronta al nord amb el sòl no urbanitzable de protecció agrícola; al sud amb el terme municipal de Gandia i Miramar; a l'est amb la CV-670 sòl no urbanitzable de protecció viària enmig; a l'oest amb el sòl no urbanitzable de protecció agrícola, així com les bases particulars que regiran l'adjudicació del seu concurs, i que es va publicar en data 23 d'agost de 2006 en el Diari Oficial de la Generalitat número 5.330 l'anunci d'obertura del procediment de selecció de l'alternativa tècnica i l'adjudicació de la condició d'urbanitzador de la unitat d'execució del sòl urbanitzable sectoritzat, sector industrial a Guardamar de la Safor, formularà proposta de programa d'actuació integrada l'objecte del qual serà el desenvolupament i la urbanització de la unitat d'execució del sòl urbanitzable sectoritzat, sector industrial a Guardamar de la Safor. L'alternativa tècnica està composta per memòria identificativa del document de planejament objecte de desenvolupament, planejament de desenvolupament, així com projecte d'urbanització. D'acord amb el que disposa l'article 134 de la Llei 16/2005, 30 desembre, de la Generalitat Valenciana, Urbanística Valenciana, se sotmet a informació pública esta alternativa pel termini d'un mes, mitjançant la publicació en el Diari Oficial de la Generalitat i en el diari Levante, i es fa constar que esta alternativa s'ha protocol·litzat en data 5 d'octubre de 2006 mitjançant acta autoritzada per la Notaria de María Teresa Marín Garrido, passeig de les Germanies, número 45, Gandia, i s'ha dipositat una còpia de la documentació a l'Ajuntament de Guardamar de la Safor. Durant l'indicat termini d'un mes, a comptar de la publicació del present anunci en el Diari Oficial de la Generalitat, es podrà consultar tota la documentació, tant a l'ajuntament a què es fa referència, a fi d'examinar-la i presentar-hi al·legacions, com a la notaria abans esmentada, en horari de 10.00 a 14.00 hores, on es podrà obtindre una còpia de l'acta notarial o sol·licitar que s'hi exhibisca i/o formular les al·legacions que s'entenguen oportunes. Amb anterioritat a la publicació del present anunci i en compliment del que establix l'article 134.4 de la Llei Urbanística Valenciana, s'ha remés el corresponent avís al domicili dels qui consten al Cadastre com a titulars de drets afectats per l'actuació proposada, i aquells que consten com a titulars registrals. Sense perjuí d'això, este anunci es publica perquè a més valga d'avís a tots aquells propietaris desconeguts o titulars cadastrals l'adreça dels quals no consta o hi constara de forma errònia al Cadastre o registre, de conformitat amb el que disposa l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el qual té la consideració d'edicte.  
Guardamar de la Safor, 5 d'octubre de 2006.. En representació d'Alquerieta Industrial 2005, SL: Antonio Vicente Sabater Mestre.